钦定古今图书集成/明伦汇编/氏族典/第058卷 > 徐寿辉
## 钦定古今图书集成/明伦汇编/氏族典/第058卷 > 徐寿辉

按《明外史徐寿辉传》：“寿辉，罗田人，一名真一，体貌魁
岸木强，无他能，以贩布为业。元末政乱，盗贼渐起，麻
城邹普胜集党为乱，求可率众者，以寿辉状貌特异，
即共推之，用红巾为号。时至正十一年秋也。九月，陷
蕲水，寿辉遂即蕲水为都，自称皇帝，国号天完，建元
治平，所至无不摧破。寿辉浃岁得名都数十，然其后”
率不能守，所陷湖广、江西诸路，多为元师所复。既又
尽收江、浙所亡地，寿辉势渐蹙。明年冬，江浙平章卜
颜铁木儿等直捣蕲水，拔之。寿辉逃匿黄梅山中，收
散亡，复出攻掠，势转炽。十六年，文俊营都于汉阳，迎
寿辉居之，而自以丞相专政。文俊志骄，为部将陈友
谅所杀。于是天完国政，尽归友谅。友谅既得志，诸将
不附己者渐以计除之。二十年夏，遂弑寿辉，采石舟
中自称皇帝。寿辉僭号凡十年而亡。